***Պարզաբանում***

***Կրթական ծրագրերի կենտրոն ԾԻԳ ՊՀ-ի կողմից Դպրոցների համար համակարգչային սարքավորումների ձեռքբերման նպատակով hայտարարված թիվ NCB – 1-1.3.5 մրցույթի շրջանակներում ստացված հարցադրումների վերաբերյալ***

***Հարց 1***

Հարգելի՛ գործընկեր,

Համաձայն մրցույթի առաջին չափաբաժնում բերվող համակարգչի տեխնիկական բնութագրի՝ հոսանքի սնուցման բլոկի (Power Supply) համար պահանջվում է նվազագույնը 250W հզորություն: Հաշվի առնելով համակարգչի համար առաջադրված մյուս տեխնիկական պահանջները՝ նման հզորությամբ հոսանքի սնուցման բլոկով համակարգիչ առկա է սահմանափակ` ընդհուպ մինչև մեկ միջազգայնորեն ճանաչված արտադրողի մոտ։ Մյուս արտադրողների մոտ 250W և ավելի հզորությամբ հոսանքի սնուցման բլոկերը ներառվում են մրցույթում ներկայացված պարամետրերից ավելի բարձր պարամետրեր և հետևաբար նաև ավելի բարձր գին ունեցող համակարգիչների կոմպլեկտում:

Վերը նշված փաստը խստորեն սահմանափակում է մրցույթի մասնակիցների քանակը և խոչընդոտում է ազատ մրցակցության ապահովմանը։

Խնդրում ենք վերանայել նվազագույնը 250W հզորությամբ հոսանքի սնուցման բլոկի (Power Supply) մրցույթում առկա պահանջը և հոսանքի սնուցման բլոկի (Power Supply) համար սահմանել նվազագույնը 180W հզորություն՝ ազատ մրցակցությանը չխոչընդոտելու համար:

***Պատասխան 1***

Հարգելի հայտատու,

Համակարգչի համար առաջադրված են ոչ առանձնահատուկ պահանջներ՝ Intel Core i3-9100, DDR4 8GB (1x8GB), Gigabit (10/100/1000) LAN, 1TB 7200rpm SATA 6Gb/s, ներկառուցված (Integrated) HD Graphics, ինչպես նաև նվազագույնը 250Վտ հզորությամբ հոսանքի սնման աղբյուր և բոլոր

արտադրողներն էլ ունեն վերը նշված պայմաններին բավարարող համակարգիչներ։ Բնականաբար, որոշ մոդելներ կարող են չբավարարել վերը նշված տեխնիկական պայմանների համախմբին, և դա չի կարող համարվել խոչընդոտ ազատ մրցակցության համար։

Այնուամենայնիվ, ԿԾԿ ԾԻԳ-ը պատրաստ է բավարարել հայտատուի խնդրանքը և համակարգչի տեխնիկական հատկորոշիչներում վերանայել հոսանքի սնուցման աղբյուրի նվազագույն հզորության պահանջը՝ առավել ընդլայնելով մրցույթի պահանջներին բավարարող մոդելների շարքը։

Հայտնում ենք նաև, որ սույն մրցույթը կազմված է մեկ չափաբաժնից և գնային առաջարկ պետք է ներկայացնել բոլոր Ապրանքների համար: Ոչ ամբողջական հայտերը կմերժվեն:

*Հարգանքով՝*

***Կրթական ծրագրերի կենտրոն ԾԻԳ ՊՀ***